Oficiālais Vēstnesis L 346 , 15/12/1988 Lpp. 0032 - 0033

Speciālizdevums somu valodā: Nodaļa 2 Sējums 6 Lpp. 0247

Speciālizdevums zviedru valodā: Nodaļa 2 Sējums 6 Lpp. 0247



Komisijas Regula (EEK) Nr. 3893/88 (1988. gada 14. decembris), ar kuru groza Regulu (EEK) Nr. 2290/83, ar ko paredz īstenošanas noteikumus 50. līdz 59. pantam Padomes Regulā (EEK) Nr. 918/83, ar ko izveido Kopienas muitas nodokļa atbrīvojumu sistēmu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1983. gada 28. marta Regulu (EEK) Nr. 918/83, ar ko izveido Kopienas muitas nodokļa atbrīvojumu sistēmu [1], kurā jaunākie grozījumi izdarīti ar Regulu (EEK) Nr. 1315/88 [2], un jo īpaši tās 143. pantu, tā kā ar Regulas (EEK) Nr. 918/83 63.a un 63.b pantu Kopienas muitas nodokļa atbrīvojumu sistēmā galīgi ieviesti minētās regulas 137. un 138. panta līdz tam neobligātie noteikumi attiecībā uz instrumentiem un aparātiem, ko izmanto medicīnas pētījumiem, medicīnisku diagnožu noteikšanai vai ārstēšanai; tā kā šādi izpildes noteikumi zināmā mērā var pamatoties uz noteikumiem, kas izklāstīti Komisijas Regulā (EEK) Nr. 2290/83 [3], kurā jaunākie grozījumi izdarīti ar Regulu (EEK) Nr. 1745/85 [4]; tā kā tādēļ būtu lietderīgi atrisināt visas analoģiskās situācijas vienā dokumentā, izdarot grozījumus, kas paplašina Regulas (EEK) Nr. 2290/83 darbības jomu; tā kā, piemērojot esošajos noteikumos noteikto kārtību, konstatēts, ka būtu jāveic daži pielāgojumi; tā kā šajā regulā paredzētie pasākumi atbilst atzinumam, ko sniegusi Muitas nodokļa atbrīvojumu komiteja, IR PIEŅĒMUSI ŠO REGULU. 1. pants Ar šo Regulu (EEK) Nr. 2290/83 groza šādi. 1. Regulas virsrakstu aizstāj ar šādu virsrakstu: "Komisijas 1983. gada 29. jūlija Regula (EEK) Nr. 2290/83, ar ko paredz noteikumus, kā īstenot 50. līdz 59. un 63.a un 63.b pantu Padomes Regulā (EEK) Nr. 918/83, ar ko izveido Kopienas muitas nodokļa atbrīvojumu sistēmu" . 2. Regulas 1. pantu aizstāj ar šādu pantu: "1. pants Ar šo regulu paredz īstenošanas noteikumus 50. līdz 59. pantam un 63.a un 63.b pantam Regulā (EEK) Nr. 918/83, šeit turpmāk "Pamatregula" ." 3. Regulas 7. panta 2. punkta otro daļu aizstāj ar šādu tekstu: "Līdz brīdim, kad tiek pieņemts lēmums par pieteikumu beznodokļa ievešanai saskaņā ar šo pantu, kompetentā iestāde var pieļaut attiecīgo instrumentu vai aparātu pagaidu ievešanu bez ievedmuitas nodokļa, ja preču saņēmēja iestāde vai organizācija apņemas samaksāt attiecīgo ievedmuitas nodokli gadījumā, ja atļauja beznodokļa ievešanai netiktu piešķirta." 4. Regulas 7. panta 7. punktu papildina ar šādu teikumu: "Šo termiņu tomēr var pagarināt ar noteikumu, ka kopējais laika posms nepārsniedz deviņus mēnešus, ja Komisija ir atzinusi, ka lēmuma pieņemšanai no attiecīgās dalībvalsts ir jāsaņem informācija. Šajā gadījumā Komisijai par to ir jāinformē kompetentā iestāde, kas nosūtījusi pieteikumu, līdz sākotnējā sešu mēnešu termiņa beigām." 5. Regulā iekļauj šādu Va sadaļu: "Va SADAĻA ĪPAŠIE NOTEIKUMI ATTIECĪBĀ UZ MEDICĪNAS INSTRUMENTU VAI APARĀTU IEVEŠANU BEZ IEVEDMUITAS NODOKĻA SASKAŅĀ AR PAMATREGULAS 63.a UN 63.b PANTU 15.a pants 1. Lai iegūtu atļauju Pamatregulas 63.a un 63.b pantā minēto instrumentu un aparātu ievešanai bez ievedmuitas nodokļa, preču saņēmējas iestādes vai organizācijas vadītājam vai viņa pilnvarotam pārstāvim ir pienākums iesniegt pieteikumu kompetentajai iestādei dalībvalstī, kur atrodas šī iestāde vai organizācija. 2. Šā panta 1. punktā norādītajā pieteikumā jābūt šādiem datiem par attiecīgo instrumentu vai aparātu: a) precīzs izgatavotāja lietotais instrumenta vai aparāta komercnosaukums un tā paredzamā klasifikācija tarifa nomenklatūrā; b) izgatavotāja un, ja iespējams, piegādātāja vārds vai uzņēmuma nosaukums un adrese; c) instrumenta vai aparāta izcelsmes valsts; d) vieta, kur izmantojams instruments vai aparāts; e) izmantojums, kam paredzēts instruments vai aparāts. 3. Ja instruments vai aparāts ir dāvana, pieteikumā jābūt arī: a) dāvinātāja vārdam vai uzņēmuma nosaukumam un adresei; b) pieteikuma iesniedzēja paziņojumam, kas apliecina: i) ka attiecīgā instrumenta vai aparāta ziedojums nav saistīts ar kādiem komerciāliem nodomiem no dāvinātāja puses; ii) ka dāvinātājs nekādā veidā nav saistīts ar šo instrumentu vai aparātu izgatavotāju, attiecībā uz kuriem lūdz ievešanu bez ievedmuitas nodokļa. 15.b pants 1. Ja kādas dalībvalsts kompetentā iestāde apsver beznodokļa ievešanas atļaujas piešķiršanu attiecībā uz aparātiem vai instrumentiem, kas definēti Pamatregulas 63.a pantā, tā apspriežas ar pārējām dalībvalstīm, lai noskaidrotu, vai Kopienā izgatavo līdzvērtīgus aparātus vai instrumentus. 2. Ja attiecīgā iestāde nesaņem atbildi četros mēnešos, tā uzskata, ka aptaujātajās dalībvalstīs neizgatavo instrumentus, kas ir līdzvērtīgi tam instrumentiem, attiecībā uz kuru lūdz atļauju ievešanai bez ievedmuitas nodokļa. 3. Ja iestādei, kurai uzdots jautājums, četru mēnešu laikposms ir nepietiekams, minētā iestāde attiecīgi informē taujātāju iestādi un vienlaicīgi precizē termiņu, kurā no tās var gaidīt galīgo atbildi. Šāds termiņš tomēr nepārsniedz papildu divus mēnešus. 4. Ja pēc 1. līdz 3. punktā paredzētās apspriešanās iestāde, kura konsultējas, konstatē, ka instruments vai aparāts atbilst Pamatregulas 63.a panta 1. punkta a), b) un c) apakšpunktā noteiktajiem nosacījumiem, tā piešķir muitas nodokļa atbrīvojumu. Pretējā gadījumā atsaka atbrīvojumu. 15.c pants Ja kompetentā iestāde dalībvalstī, kur atrodas šo preču saņēmēja iestāde vai organizācija, nespēj pieņemt lēmumu, kas paredzēts 15.b pantā, mutatis mutandis piemēro noteikumus, kas reglamentē kārtību, kas paredzēta 7. panta 2. līdz 7. punktā, attiecībā uz zinātnisku instrumentu un aparātu ievešanu bez ievedmuitas nodokļa. 15.d pants Noteikumus 15.a līdz 15.c pantā mutatis mutandis piemēro rezerves daļām, detaļām, īpašām palīgierīcēm un rīkiem, kas izmantojami to instrumentu vai aparātu apkopei, pārbaudei, kalibrēšanai vai remontam, kurus atļauts ievest bez ievedmuitas nodokļa saskaņā ar Pamatregulas 63.a panta 2. punkta a) un b) apakšpunktu. 15.e pants Regulas 8. panta noteikumus piemēro mutatis mutandis." 6. Regulas 16. panta 1. punkta pirmo daļu aizstāj ar šādu: "Katra dalībvalsts nosūta Komisijai sarakstu, kur uzskaitīti instrumenti, aparāti, rezerves daļas, detaļas, palīgierīces un rīki, kuru cena vai muitas vērtība pārsniedz ECU 5000 un attiecībā uz kuriem tā piešķīrusi vai atteikusi atļauju ievešanai bez ievedmuitas nodokļa saskaņā ar 7. panta 1. punktu, 14. panta 1. punktu vai 15.b panta 4. punktu." 2. pants Šī regula stājas spēkā 1989. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 14. decembrī Komisijas vārdā — priekšsēdētāja vietnieks Cockfield [1] OV L 105, 23.4.1983., 1. lpp. [2] OV L 123, 17.5.1988., 2. lpp. [3] OV L 220, 11.8.1983., 20. lpp. [4] OV L 167, 27.6.1985., 21. lpp. --------------------------------------------------